pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล- ยอดลงทะเบียนผู้มีรายได้น้อยรอบ 2 ทะลุ 12 ล้านคน  คาดประชาชนมั่นใจในรัฐบาล พร้อมเตรียมออกมาตรการช่วยเหลือด้านสวัสดิการอย่างตรงจุด
วันจันทร์ที่ 15 พฤษภาคม 2560
ยอดลงทะเบียนผู้มีรายได้น้อยรอบ 2 ทะลุ 12 ล้านคน  คาดประชาชนมั่นใจในรัฐบาล พร้อมเตรียมออกมาตรการช่วยเหลือด้านสวัสดิการอย่างตรงจุด
พลเอก ประยุทธ์ จันทร์โอชา นายกรัฐมนตรี เน้นย้ําว่า รัฐบาลต้องการแบ่งเบาภาระผู้มีรายได้น้อยและช่วยเหลือให้สามารถยืนหยัดอยู่ได้ด้วยตนเอง
วันนี้ (13 พฤษภาคม 2560) หลังจากที่รัฐบาลเปิดให้ผู้มีรายได้น้อยลงทะเบียนตามโครงการลงทะเบียนเพื่อสวัสดิการแห่งรัฐ รอบที่ 2 ตั้งแต่วันที่ 3 เม.ย.60 เป็นต้นมา ล่าสุดข้อมูล ณ วันที่ 11 พ.ค. มียอดรวมสะสมคือ 12,416,211คน โดยธนาคารเพื่อการเกษตรและสหกรณ์การเกษตร (ธ.ก.ส.) มีผู้ลงทะเบียน 6,989,405 คน ธนาคารออมสิน 3,155,801 คน ธนาคารกรุงไทย 1,999,990 คน สํานักงานเขตใน กทม. 133,188 คน และสํานักงานคลังจังหวัดทั่วประเทศ 137,827 คน
“ปีนี้ผู้มีรายได้น้อยให้ความสนใจไปลงทะเบียนมากกว่าปีที่ผ่านมาถึง 4 ล้านคน เฉลี่ยวันละ 320,000 คน โดยคาดว่าประชาชนมีความเชื่อมั่นในรัฐบาลว่าจะดูแลช่วยเหลือด้านสวัสดิการจริง เช่นเดียวกับที่รัฐบาลได้เคยโอนเงินให้แก่ประชาชนรายละ 1,500 บาท และ 3,000 บาท ได้สําเร็จถึงร้อยละ 97.5 จากผู้มีสิทธิทั้งหมดที่ตรวจสอบโดยละเอียดแล้วจํานวน 7.71 ล้านคน”
พลเอก ประยุทธ์ จันทร์โอชา นายกรัฐมนตรี เน้นย้ําว่า รัฐบาลต้องการแบ่งเบาภาระผู้มีรายได้น้อยและช่วยเหลือให้สามารถยืนหยัดอยู่ได้ด้วยตนเอง โดยออกมาตรการหลายอย่าง เช่น การจัดสรรที่ดินทํากิน การให้สินเชื่อเพื่อประกอบอาชีพ โครงการบ้านประชารัฐ โครงการเจ็บป่วยฉุกเฉินวิกฤตมีสิทธิทุกที่ ฯลฯ และการลงทะเบียนครั้งนี้ก็จะนําไปสู่การดูแลด้านสวัสดิการเพิ่มเติมได้อย่างตรงจุดทั้งในวันนี้และอนาคต เช่น การมอบบัตรสวัสดิการเป็นกระเป๋าเงินอิเล็กทรอนิกส์ มาตรการลดค่าน้ําค่าไฟ ขึ้นรถเมล์รถไฟฟรี ให้เงินช่วยเหลือเกษตรกรที่ประสบภัยธรรมชาติ เป็นต้น
“ท่านนายกฯ กําชับให้ผู้มีรายได้น้อยตรวจสอบคุณสมบัติของตนเองและเงื่อนไขการลงทะเบียนให้ชัดเจน และรีบไปลงทะเบียนให้แล้วเสร็จภายในวันที่ 15 พ.ค.นี้ และขอให้แจ้งข้อมูลรายละเอียดต่าง ๆ ให้ครบถ้วน โดยเฉพาะที่อยู่และหมายเลขโทรศัพท์ เพราะหากมีปัญหาเจ้าหน้าที่จะได้ติดต่อประสานงานได้สะดวก ส่วนเจ้าหน้าที่ก็ต้องดําเนินการอย่างรอบคอบ เพื่อลดปัญหาที่เคยเกิดขึ้นมาแล้ว เช่น ข้อมูลผู้ลงทะเบียนไม่สมบูรณ์ หรือบางรายไม่ได้เปิดบัญชีกับธนาคาร ทําให้เสียสิทธิที่ควรได้รับไป เป็นต้น”
สําหรับคุณสมบัติของผู้มีรายได้น้อยที่กําหนดไว้ ประกอบด้วย มีสัญชาติไทย อายุ 18 ปีขึ้นไป ว่างงานหรือมีรายได้ในปี 59 ไม่เกิน 100,000 บาท ไม่มีหรือมีทรัพย์สินทางการเงินไม่เกิน 100,000 บาท ไม่เป็นเจ้าของกรรมสิทธิ์ในอสังหาริมทรัพย์ หรือหากมีจะต้องไม่เข้าเงื่อนไขที่ทางราชการกําหนด โดยสามารถสอบถามรายละเอียดได้ที่หน่วยลงทะเบียน หรือค้นหาข้อมูลได้ที่ www.fpo.go.th
รัฐบาลไทย-ข่าวทำเนียบรัฐบาล-ประชาชนแห่ลงทะเบียนชิม ช้อป ใช้ อย่างล้นหลาม
วันจันทร์ที่ 23 กันยายน 2562
ประชาชนแห่ลงทะเบียนชิม ช้อป ใช้ อย่างล้นหลาม
จากที่รัฐบาลเปิดให้ประชาชนลงทะเบียนมาตรการส่งเสริมการท่องเที่ยวในประเทศ ชิม ช้อป ใช้ ในวันแรกตั้งแต่เที่ยงคืนของวันที่ 23 กันยายน2562 ที่ผ่านมานั้น
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า จากที่รัฐบาลเปิดให้ประชาชนลงทะเบียนมาตรการส่งเสริมการท่องเที่ยวในประเทศ ชิม ช้อป ใช้ ในวันแรกตั้งแต่เที่ยงคืนของวันที่ 23 กันยายน2562 ที่ผ่านมานั้น ธนาคารขอขอบคุณประชาชนที่ให้ความสนใจอย่างล้นหลาม เกินความคาดหมายและขอยืนยันว่า ระบบไม่ได้ล่มแต่เนื่องจาก มีคนเข้ามาลงทะเบียนพร้อมกันจํานวนมาก ทําให้ระบบหน่วงเป็นช่วงๆ จึงอาจต้องใช้เวลาในการรอลงทะเบียน ซึ่งเป็นเรื่องปกติของระบบคอมพิวเตอร์ ที่มีการใช้งานจํานวนมากๆ ในเวลาเดียวกัน ที่สําคัญระบบของธนาคารต้องใช้ความละเอียดรอบคอบ เนื่องจากการลงทะเบียนในครั้งนี้ จะมีการโอนเงินให้กับประชาชน ดังนั้นจึงให้เกิดความผิดพลาดไม่ได้ อีกทั้งธนาคารคํานึงถึงเรื่องความมั่นนคง ปลอดภัยสูงสุด รวมถึงความถูกต้อง เป็นธรรม โปร่งใสและตรวจสอบได้ โดย ณ เวลา 13.15น.ของวันที่ 23 กันยายน 2562 มีคนลงทะเบียนสําเร็จแล้ว จํานวนกว่า 9.3 แสนคน
ธนาคารได้มีการเฝ้าระวังการลงทะเบียนตลอดเวลา ทันทีที่ทราบว่าประชาชนไม่ได้รับความสะดวกในการเข้าลงทะเบียนและเกิดความล่าช้านั้น ธนาคารเร่งขยาย Bandwidth ของช่องทางลงทะเบียนเพิ่มอีก 100% และปรับปรุงประสิทธิภาพของ Website เพื่อให้เกิดความรวดเร็วโดยทันที รวมทั้งมีความปลอดภัยและสามารถตรวจสอบได้และยังคงมีความมั่นใจในเรื่องข้อมูลส่วนบุคคล (Data Privacy) จากกรณีที่หน้าจอแจ้งว่า ลงทะเบียนครบ 1 ล้านสิทธิ์หลังเปิดให้ลงทะเบียนเพียง 6 นาที ธนาคารทราบถึงสาเหตุของเรื่องดังกล่าวแล้ว ซึ่งเกิดจากการเรียนรู้ของระบบประมวลผลแสดงค่าอัตโนมัติผิดพลาด ซึ่งธนาคารได้ดําเนินการปรับปรุงแก้ไขในทันทีเป็นที่เรียบร้อยแล้ว
นายผยง ศรีวณิช กล่าวในตอนท้ายว่า มาตรการดังกล่าวกําหนดให้ประชาชนสามารถลงทะเบียนเพื่อรับสิทธิ์จํานวน 10 ล้านคน โดยให้ลงทะเบียนได้วันละ 1 ล้านคน ดังนั้นประชาชนสามารถทยอยลงทะเบียนได้ทุกวันที่ www.ชิมช้อปใช้.com
รัฐบาลไทย-ข่าวทำเนียบรัฐบาล-รมว.พม. กำชับ จนท. เร่งช่วยเหลือหญิงชราวัย 94 ปี พิการเดินไม่ได้ อาศัยอยู่กับลูกชายวัย 54 ปี พิการช่วยเหลือตัวเองไม่ได้ อาศัยเพื่อนบ้านแบ่งข้าวให้กินประทังชีวิต ที่ จ.อุบลราชธานี
วันศุกร์ที่ 18 สิงหาคม 2560
รมว.พม. กําชับ จนท. เร่งช่วยเหลือหญิงชราวัย 94 ปี พิการเดินไม่ได้ อาศัยอยู่กับลูกชายวัย 54 ปี พิการช่วยเหลือตัวเองไม่ได้ อาศัยเพื่อนบ้านแบ่งข้าวให้กินประทังชีวิต ที่ จ.อุบลราชธานี
รมว.พม. กําชับ จนท. เร่งช่วยเหลือหญิงชราวัย 94 ปี พิการเดินไม่ได้ อาศัยเพียงลําพังกับลูกชายวัย 54 ปี พิการช่วยเหลือตัวเองไม่ได้ อาศัยเพื่อนบ้านแบ่งข้าวให้กินประทังชีวิต ที่ จ.อุบลราชธานี
วันนี้ (18 ส.ค. 60) เวลา 08.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 694/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
พลตํารวจเอก อดุลย์กล่าวว่า จากกรณีหญิงชราวัย 94 ปี พิการเดินไม่ได้ อาศัยเพียงลําพังอยู่กับลูกชายวัย 54 ปี ที่ป่วยเป็นโรคกล้ามเนื้ออ่อนแรงตั้งแต่กําเนิด มีร่างกายพิการ แขน-ขาลีบ ไม่สามารถช่วยเหลือตัวเองได้ อาศัยเพื่อนบ้านที่คอยแวะเวียนมาดูแลและแบ่งปันอาหารให้กินประทังชีวิต ที่อําเภอเขื่องใน จังหวัดอุบลราชธานี นั้น ตนได้กําชับให้พัฒนาสังคมและความมั่นคงของมนุษย์จังหวัดอุบลราชธานี (พมจ.อุบลราชธานี) พร้อมหน่วยงาน ที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริงและประเมินทางสังคมของครอบครัวดังกล่าว และให้การช่วยเหลือในเบื้องต้นตามภารกิจด้านผู้สูงอายุและคนพิการของกระทรวง พม. พร้อมมอบสิ่งของเครื่องใช้ที่จําเป็น และประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลอาการป่วยของผู้ที่ป่วยอย่างใกล้ชิด อีกทั้ง ประสานหน่วยงานในพื้นที่สังกัดกระทรวง พม. ลงพื้นที่เยี่ยมบ้านหญิงชราและลูกชายเป็นระยะ พร้อมทั้ง ให้คําปรึกษาแนะนําในเรื่องสวัสดิการสังคม เพื่อขอรับสิทธิตามกฎหมายตามความเหมาะสม เพื่อคุณภาพชีวิตที่ดี ในระยะยาว พร้อมร่วมกันหาแนวทางการช่วยเหลือในระยะยาวต่อไป
พลตํารวจเอก อดุลย์กล่าวเพิ่มเติมว่า จากกรณีเด็กสาววัย 15 ปี ป่วยเป็นโรคมะเร็งกระดูกที่ขา และได้ลุกลามไปยังปอด ไม่สามารถเดินได้ อาศัยอยู่กับแม่ที่ต้องลาออกจากงานเพื่อมาอยู่ดูแลอย่างใกล้ชิด ด้านสามีทอดทิ้งหนีหายไปตั้งแต่ตั้งครรภ์ ครอบครัวมีฐานะยากจน ไม่มีเงินเพียงพอค่ารักษาพยาบาล ที่จังหวัดอุทัยธานี นั้น ตนได้กําชับให้พัฒนาสังคมและความมั่นคงของมนุษย์จังหวัดอุทัยธานี (พมจ.อุทัยธานี) พร้อมหน่วยงานที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริงและประเมินทางสังคมของครอบครัวดังกล่าว และให้การช่วยเหลือในเบื้องต้นตามภารกิจด้านเด็กของกระทรวง พม. พร้อมมอบสิ่งของเครื่องใช้ที่จําเป็น อีกทั้ง ประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลอาการป่วยของเด็กสาวอย่างต่อเนื่อง นอกจากนี้ พร้อมให้คําปรึกษาแนะนําในการช่วยเหลือดูแลเรื่องสวัสดิการสังคม เพื่อขอรับสิทธิตามกฎหมายตามความเหมาะสม และการส่งเสริมการประกอบอาชีพแก่ผู้เป็นแม่ เพื่อสร้างรายได้ที่เพียงพอและมั่นคง สามารถเลี้ยงดูครอบครัวได้ในระยะยาวต่อไป
รัฐบาลไทย-ข่าวทำเนียบรัฐบาล-"นราพัฒน์" ลุยพัฒนาเมืองเกษตรอัจฉริยะต้นแบบ
วันจันทร์ที่ 16 ธันวาคม 2562
"นราพัฒน์" ลุยพัฒนาเมืองเกษตรอัจฉริยะต้นแบบ
"นราพัฒน์" ลุยพัฒนาเมืองเกษตรอัจฉริยะต้นแบบ
เมื่อวันที่ 15 ธันวาคม 2562 นายนราพัฒน์ แก้วทอง ผู้ช่วยรัฐมนตรีว่าการกระทรวงเกษตรและสหกรณ์ พร้อมด้วยผู้ตรวจราชการกระทรวงเกษตรและสหกรณ์ นายคมสัน จํารูญพงษ์และนางดาเรศร์ กิตติโยภาส ลงพื้นที่เพื่อติดตามการพัฒนาการเกษตรอัฉริยะ ณ ศูนย์บริการการพัฒนาปลวกแดงตามพระราชดําริ จังหวัดระยอง เพื่อขับเคลื่อนให้ศูนย์บริการการพัฒนาปลวกแดงตามแนวพระราชดําริ 4 ประการ คือ 1) ให้พัฒนาด้านการเกษตร โดยเฉพาะปศุสัตว์และการประมงเพือการบริโภค 2) ให้มีศูนย์ฝึกปฏิบัติการด้านการประกอบอาชีพโดยมีแปลงสาธิตของราษฎรตัวอย่าง 4 แปลง แปลงละ 4 ไร่ สร้างบ้านพักอาศัยที่อยู่ โดยปลูกพืชและเลี้ยงสัตว์ควบคู่กันไป การดําเนินธุรกิจฟาร์มในรูปสหกรณ์และราษฎรหมุนเวียนเข้าอยู่ 3) ให้จัดเป็นศูนย์กลางส่งเสริมการเลี้ยงปศุสัตว์ โดยให้เกษตรกรยืม พ่อพันธุ์ แม่พันธุ์ที่ดีไปผสมหรือเลี้ยงสัตว์เพื่อส่งลูกคืน และ 4) ให้มีศูนย์พัฒนาการเกษตร จะได้ศึกษาและเยี่ยมชมเพื่อนําเอาเป็นแบบอย่างการดําเนินงาน รวมทั้ง เพื่อพัฒนาให้เป็นศูนย์เรียนรู้ด้านการเกษตรอัจฉริยะต้นแบบ เชื่อมโยงการท่องเที่ยวผ่านการทํางานบูรณาการทุกภาคส่วนทั้งระดับส่วนกลางและระดับพื้นที่
นายนราพัฒน์ กล่าวว่า ปัจจุบันกระทรวงเกษตรกําลังพัฒนาฐานข้อมูล (Big data) เพื่อเป็นประโยชน์ต่อผู้บริหารในการดําเนินนโยบาย และประชาชนทั่วไป สามารถตอบโจทย์เกษตรกรรุ่นใหม่ ที่เน้นการใช้นวัตกรรมและเทคโนโลยี หากมีศูนย์เรียนรู้อัจฉริยะเช่นนี้ จะเป็นสิ่งที่ประจักษ์ได้จริง สร้างการถ่ายทอดได้อย่างชัดเจน
การเปลี่ยน mindset ของเกษตรกรในการทําเกษตรยุคใหม่ สร้างช่องทางการหาตลาดเพิ่มขึ้น สามารถเป็นผู้ประกอบการรายย่อยได้เอง หรืออนาคตพัฒนาเป็นผู้ส่งออก หากมีการบูรณาการร่วมกันจะเป็นประโยชน์ ซึ่งกระทรวงเกษตรฯ ได้ผลักดันให้เป็นนโยบายเร่งด่วนของรัฐบาล
สําหรับศูนย์บริการการพัฒนาปลวกแดงตามพระราชดําริ บนพื้นที่ 1,300 ไร่ มีฐานการเรียนรู้จากหน่วยงานภายใต้กระทรวงเกษตรและสหกรณ์ 7 ด้าน ได้แก่ งานชลประทาน งานปศุสัตว์ งานประมง งานพัฒนาที่ดิน งานวิชาการเกษตร งานด้านข้าว และงานพืชสวน ซึ่งที่นี่จะเป็นที่พึ่งของเกษตกรและประชาชนในจังหวัดและในประเทศไทยในการช่วยเหลือส่งเสริมการเรียนรู้ให้กับเกษตรกร เพื่อให้พวกเขาสามารถพึ่งพาตนเองได้ตามแนวพระราชดําริ ผสมผสานกับการใช้เทคโนโลยีและนวัตกรรมในยุค Thailand 4.0 โดยตัวอย่างการพัฒนาการเกษตรอัจฉริยะ ได้แก่ การออกแบบสวนทุเรียนสมัยใหม่ เช่น ทุเรียนระยะชิด ทุเรียนต้นคู่ และทุเรียนกางแขน โดยใช้ระบบน้ํามินิสปริงเกลอร์ เครื่องจักรพ่นยา การใช้แอปพลิเคชันในมือถือควบคุมการให้น้ํา มีระบบเซนเซอร์ การควบคุมความชื้นในดิน และใช้งานวิจัยในการยกโคกเพื่อทําดินให้ฟู และรากไม่เน่า จากเดิมการปลูกทุเรียนปกติ 8*8 ต่อ 1 ไร่ ปลูกได้ 20 - 25 ต้น ผลผลิตเฉลี่ย 1,800 กิโลกรัม หากปลูกแบบสมัยใหม่จะสามารถอํานวยความสะดวกให้กับเกษตรกรง่ายขึ้นในการทําการเกษตร และลดต้นทุนการใช้แรงงาน รวมถึงผลผลิตต่อไร่เพิ่มขึ้นด้วย
อย่างไรก็ตาม กระทรวงเกษตรฯ จะนําการขับเคลื่อนการพัฒนาศูนย์บริการการพัฒนาปลวกแดงตามพระราชดําริ รายงานผลต่อรัฐมนตรีว่าการกระทรวงเกษตรและสหกรณ์ (นายเฉลิมชัย ศรีอ่อน) เพื่อส่งเสริม ขยายผลการพัฒนาศูนย์บริการการพัฒนาปลวกแดงให้ทันสมัย สร้างแรงดึงดูดให้เกษตกรและประชาชนทั่วไปเข้ามาศึกษา เรียนรู้ สร้างงานและความมั่นคงทางอาชีพต่อไป
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รัฐบาลเร่งพัฒนาคุณภาพการให้บริการเจ็บป่วยฉุกเฉิน
วันศุกร์ที่ 5 มกราคม 2561
รัฐบาลเร่งพัฒนาคุณภาพการให้บริการเจ็บป่วยฉุกเฉิน
เพื่อยกระดับคุณภาพชีวิตของประชาชนในด้านสาธารณสุข ให้ทุกคนได้รับการรักษาในช่วงเวลาเร่งด่วนอย่างทันท่วงที
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเร่งพัฒนาระบบการแพทย์ฉุกเฉิน เพื่อเพิ่มสวัสดิภาพในชีวิตให้แก่ประชาชน โดยยกระดับห้องฉุกเฉินให้มีคุณภาพ เช่น เพิ่มจํานวนเครื่องช่วยชีวิตในรถพยาบาล มีระบบคัดแยกผู้ป่วยฉุกเฉินที่ชัดเจน โดยกลุ่มที่มีอาการวิกฤติต้องได้รับการรักษาเร่งด่วนและอยู่ในห้องฉุกเฉินไม่เกิน 4 ชั่วโมง รวมถึงได้รับการรักษาฟรีทุกที่ทุกสิทธิใน 72 ชั่วโมงแรก นอกจากนี้ โรงพยาบาลศูนย์ขนาดใหญ่ต้องจัดแพทย์เฉพาะทางในแต่ละสาขาเพื่อให้คําปรึกษากรณีจําเป็นได้ตลอด 24 ชั่วโมง จัดหาบุคลากรให้เพียงพอกับความต้องการ พร้อมทั้งให้โรงพยาบาลทั่วประเทศจัดระบบประเมินเพื่อพัฒนางานอยู่เสมอ ทั้งนี้ รัฐบาลตั้งเป้าหมายลดอัตราการเสียชีวิตของประชาชนร้อยละ 20 – 30 โดยหากต้องการแจ้งข้อมูลผู้เจ็บป่วยฉุกเฉินสามารถโทรแจ้งได้ที่ สายด่วน 1669
เดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีให้กำลังใจกลุ่มเกษตรกร กลุ่มผู้ประกอบการ SMEs รัฐบาลพร้อมสนับสนุนเพื่อให้ผ่านวิกฤตนี้ไปด้วยกัน
วันอังคารที่ 30 มิถุนายน 2563
นายกรัฐมนตรีให้กําลังใจกลุ่มเกษตรกร กลุ่มผู้ประกอบการ SMEs รัฐบาลพร้อมสนับสนุนเพื่อให้ผ่านวิกฤตนี้ไปด้วยกัน
นายกรัฐมนตรีให้กําลังใจกลุ่มเกษตรกร กลุ่มผู้ประกอบการ SMEs รัฐบาลพร้อมสนับสนุนเพื่อให้ผ่านวิกฤตนี้ไปด้วยกัน
วันนี้ (30 มิ.ย. 63) เวลา 08.30 น. ณ ตึกสันติไมตรี ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ประชาสัมพันธ์ โครงการยืดอายุผลิตภัณฑ์ OTOP อาหารถิ่นรสไทยแท้ โดยกรมการพัฒนาชุมชน กระทรวงมหาดไทย โครงการ “สยามพิวรรธน์ ไทยช่วยไทย” และงาน “ตลาดรวมใจ ไทยช่วยไทย” โดยมีนายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ร่วมชมนิทรรศการก่อนการประชุมคณะรัฐมนตรี
นายสุทธิพงษ์ จุลเจริญ อธิบดีกรมการพัฒนาชุมชนและนางวันดี กุญชรยาคง จุลเจริญ ประธานสภาสมาคมสตรีแห่งชาติ นําเสนอโครงการ “ยืดอายุผลิตภัณฑ์ OTOP อาหารถิ่นรสไทยแท้” เพื่อพัฒนาคุณภาพการผลิต การแปรรูป การเก็บรักษา เมนูอาหารต่าง ๆ 10 เมนู ตามมาตรฐานอาหารถิ่นรสไทยแท้เป็นสินค้าต้นแบบเชิงพาณิชย์ เพื่อสร้างงาน สร้างรายได้ ในชุมชน ส่งเสริมความยั่งยืนของเศรษฐกิจฐานราก โอกาสนี้ ยังได้มอบผลิตภัณฑ์ OTOP อาหารถิ่นรสไทยที่ผ่านการแปรรูปด้วยเทคโนโลยีการยืดอายุด้วยเครื่องฟรีซดราย (Freeze Dryer) อาทิ แกงไตปลา แกงป่าไก่ และ การแปรรูปด้วยเทคโนโลยีการยืดอายุอาหารโดยใช้เครื่องรีทอร์ท (Retort) อาทิ แกงฮังเลไก่ มัสมั่นไก่ แด่นายกรัฐมนตรี โดยนายกรัฐมนตรีได้กล่าวสนับสนุนปลูกการพืชผักเพื่อการบริโภค ซึ่งสามารถนํามาแปรรูปเพื่อเป็นการสร้างรายได้ภายในครัวเรือนอีกด้วย
จากนั้น นายกรัฐมนตรีร่วมเยี่ยมชมโครงการ “สยามพิวรรธน์ ไทยช่วยไทย” โดย คณะผู้บริหาร บริษัท สยามพิวรรธน์ จํากัด ได้เปิดพื้นที่จําหน่ายสินค้าโดยไม่คิดค่าใช้จ่ายเพื่อช่วยเหลือบุคคลที่ถูกเลิกจ้าง ผู้ประกอบการรายย่อย ผู้ประสบปัญหาทางเศรษฐกิจ ผู้ประกอบการวิสาหกิจชุมชน ตลอดจนกลุ่มเกษตรกร ที่ได้รับผลกระทบจากการแพร่ระบาดของเชื้อไวรัสโควิด-19 ได้แก่ งาน “ตลาดนัดยิ้มสยาม” งาน “ไทยช่วยไทย คือไทยเท่ @ยิ้มไปด้วยกัน” และ งาน “เมืองสุขสยาม ณ ไอคอนสยาม” พร้อมเยี่ยมชม “ตลาดรวมใจ ไทยช่วยไทย” โดยกลุ่มเซ็นทรัล สนับสนุนพื้นที่จําหน่ายสินค้าภูมิปัญญาท้องถิ่นคนไทยในรูปแบบโลคอล มาร์เก็ต ออมนิแชนแนล (Local Market Omni – Channel) โดยไม่เสียค่าใช้จ่าย ใน 106 ศูนย์การค้า จาก 44 จังหวัด รวมถึงทางแพลตฟอร์มออนไลน์ เช่น เจดีเซ็นทรัล อีกด้วย โดยมีวัตถุประสงค์ช่วยฟื้นคืนเศรษฐกิจ สร้างรายได้แก่ชุมชน เกษตรกร และผู้ประกอบการ SMEs ที่ได้รับผลกระทบจากการแพร่ระบาดของเชื้อไวรัสโควิด-19
โอกาสนี้ นายกรัฐมนตรีกล่าวให้กําลังใจผู้ที่ได้รับผลกระทบจากการแพร่ระบาดของเชื้อไวรัสโควิด-19 พร้อมขอบคุณกลุ่มธุรกิจที่เป็นอีกหนึ่งกําลังสําคัญในการช่วยเหลือกลุ่มเกษตรกร ผู้ประกอบการรายย่อย ซึ่งรัฐบาลเตรียมสนับสนุนภาคการท่องเที่ยวและการบริการเพื่อให้ประเทศไทยสามารถพลิกฟื้นและขับเคลื่อนเศรษฐกิจตามนโยบายของรัฐบาล โดยผู้ประกอบการ SMEs ได้ขอถ่ายรูปเซลฟีกับนายกรัฐมนตรีพร้อมกล่าวเป็นกําลังใจให้กับรัฐบาลด้วย
..................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกฯ ให้กำลังใจเกษตรกร ขอให้มีพลังกายและใจที่เข้มแข็ง พืชพันธุ์เจริญงอกงาม
วันจันทร์ที่ 14 พฤษภาคม 2561
นายกฯ ให้กําลังใจเกษตรกร ขอให้มีพลังกายและใจที่เข้มแข็ง พืชพันธุ์เจริญงอกงาม
นายกรัฐมนตรี ให้กําลังใจเกษตรกร ขอให้มีพลังกายและใจที่เข้มแข็ง พืชพันธุ์เจริญงอกงาม ย้ํารัฐห่วงใย พร้อมมุ่งมั่นพัฒนาคุณภาพชีวิตให้ดีขึ้น
วันนี้ (14 พ.ค.61) พลเอก ประยุทธ์ จันทร์โอชา นายกรัฐมนตรี ให้ กําลังใจแก่พี่น้องเกษตรกร เนื่องในวันพืชมงคล ซึ่งในวันนี้มีพระราชพิธีจรดพระนังคัลแรกนาขวัญหรือเป็นอาณัติสัญญาณว่าฤดูกาลแห่งการทํานาและเพาะปลูกเริ่มขึ้นแล้ว
"นายกฯ กล่าวว่า เกษตรกรถือเป็นกําลังสําคัญในการขับเคลื่อนเศรษฐกิจและสังคมของประเทศมาอย่างยาวนาน จึงขอให้ทุกคนมีพลังกายและใจที่เข้มแข็ง พืชพันธุ์ที่เพาะปลูกมีความอุดมสมบูรณ์เจริญงอกงามดี พร้อมทั้งประสบความสุขและเจริญก้าวหน้าต่อไป"
นายกรัฐมนตรียังกล่าวด้วยว่า รัฐบาลให้ความสําคัญกับชีวิตความเป็นอยู่ของพี่น้องเกษตรกรเป็นอย่างมาก เพราะถือเป็นคนส่วนใหญ่ของประเทศ จึงมุ่งมั่นยกระดับคุณภาพชีวิตและขจัดความยากจนให้หมดสิ้นไป โดยออกมาตรการต่าง ๆ ที่จะช่วยลดต้นทุน เพิ่มผลผลิต สร้างรายได้ รวมทั้งสนับสนุนการพัฒนาความรู้และทักษะที่เป็นประโยชน์
สําหรับมาตรการที่สําคัญ เช่น ปฏิรูปภาคการเกษตร 149 ล้านไร่ พัฒนาเกษตรกร 6 ล้านครัวเรือน สนับสนุนสินเชื่อเพื่อลดต้นทุนปัจจัยการผลิต สนับสนุนปัจจัยการผลิตทั้งเมล็ดพันธุ์และปุ๋ย ส่งเสริมเกษตรแปลงใหญ่ ส่งเสริมเกษตรอินทรีย์ ประกันภัยข้าวนาปี จัดทําแผนที่เกษตร จัดตั้งศูนย์เรียนรู้การเพิ่มประสิทธิภาพการผลิต อําเภอละ 1 ศูนย์ รวมทั้งพัฒนาแหล่งน้ําและระบบกระจายน้ํา สร้างอ่างเก็บน้ําเพื่อประโยชน์ในการทําการเกษตร เป็นต้น
"นายกฯ เน้นย้ําว่า รัฐบาลยังได้ออกมาตรการแก้ไขปัญหาผลผลิตทางการเกษตรได้รับความเสียหายจากน้ําท่วม โดยเลื่อนปฏิทินการเพาะปลูกเร็วขึ้น 1 เดือน และใช้พื้นที่ 12 ทุ่งลุ่มเจ้าพระยา เป็นแก้มลิงธรรมชาติสําหรับพักชะลอน้ํารองรับน้ําหลากหลังเก็บเกี่ยวแล้วเสร็จช่วงเดือนก.ย. ทําให้ผลผลิตเสียหายน้อยลง และก่อให้เกิดอาชีพประมง สร้างรายได้เสริม และช่วยให้ดินมีความอุดมสมบูรณ์ ตัดวงจรการเกิดโรคพืชและแมลงต่าง ๆ ได้เป็นอย่างดี"
———————
สํานักโฆษก
รัฐบาลไทย-ข่าวทำเนียบรัฐบาล-ภาคเอกชนญี่ปุ่นสนใจลงทุนในไทย
วันพุธที่ 10 ตุลาคม 2561
ภาคเอกชนญี่ปุ่นสนใจลงทุนในไทย
ภาคเอกชนญี่ปุ่นสนใจลงทุนในไทย
วันนี้ (10 ตุลาคม 2561) เวลา 14.45 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี ตอบคําถามจากสื่อมวลชนภายหลังการประชุมคณะรัฐมนตรีเกี่ยวกับการเดินทางเข้าร่วมการประชุมผู้นํากรอบความร่วมมือลุ่มน้ําโขงกับญี่ปุ่น ครั้งที่ 10 ณ กรุงโตเกียว ประเทศญี่ปุ่น ว่า รัฐบาลมีแผนพัฒนาเศรษฐกิจที่สําคัญได้แก่ นโยบาย Thailand 4.0 และโครงการพัฒนาระเบียงเศรษฐกิจพิเศษตะวันออก (Eastern Economic Corridor – EEC) โดยภาคเอกชนของญี่ปุ่นให้ความสนใจในการเข้ามาลงทุนในโครงการดังกล่าว ซึ่งรัฐบาลจะมอบสิทธิประโยชน์ต่างๆ เพื่ออํานวยความสะดวกแก่นักลงทุน นอกจากนี้ นายกรัฐมนตรียังกล่าวว่า ภาคเอกชนของญี่ปุ่นเข้ามาลงทุนในโครงการ EEC มากที่สุด และหลายประเทศให้ความสนใจที่จะเข้ามาลงทุนด้วยเช่นกัน สะท้อนให้เห็นว่ารัฐบาลบริหารประเทศไปในทิศทางที่ดี
รัฐบาลไทย-ข่าวทำเนียบรัฐบาล-รองนายกรัฐมนตรี ลงพื้นที่หนองบัวลำภู ติดตามปัญหาสารเคมีตกค้างในพืชผลทางการเกษตร
วันเสาร์ที่ 1 กันยายน 2561
รองนายกรัฐมนตรี ลงพื้นที่หนองบัวลําภู ติดตามปัญหาสารเคมีตกค้างในพืชผลทางการเกษตร
รองนายกรัฐมนตรี ลงพื้นที่หนองบัวลําภูติดตามปัญหาสารเคมีตกค้างในพืชผลทางการเกษตร
ในวันที่ 2 กันยายน 2561 พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม พร้อมด้วยคณะ กําหนดลงพื้นที่กํากับและติดตามการปฏิบัติราชการในเขตพื้นที่เขตตรวจราชการที่ 10 ที่จังหวัดหนองบัวลําภู เพื่อติดตามปัญหาเรื่องสารเคมีตกค้างในพืชผลทางการเกษตร น้ําเพื่อการอุปโภคบริโภค และงานด้านยุติธรรม
​​ทั้งนี้ในเรื่องการติดตามปัญหาเรื่องสารเคมีตกค้างในพืชผลทางการเกษตร พลอากาศเอก ประจิน จั่นตอง ได้รับทราบปัญหาจากการรายงานของส่วนราชการในพื้นที่และได้สั่งการให้หน่วยงานที่เกี่ยวข้องดําเนินการแก้ไขปัญหาเป็นระยะ ๆ นับตั้งแต่ที่ได้ลงพื้นที่ตรวจราชการเมื่อวันที่ ๒๖ กุมภาพันธ์ 2561 และจากการร่วมคณะของนายกรัฐมนตรีในการตรวจราชการจังหวัดหนองบัวลําภู เมื่อวันที่ 22 มีนาคม 2561
​​ในการเดินทางไปจังหวัดหนองบัวลําภูในครั้งนี้ รองนายกรัฐมนตรีและรัฐมนตรีว่าการกระทรวงยุติธรรม มีกําหนดการที่สําคัญคือ
​​เวลา 09.30 น. จะเป็นประธานในการประชุมติดตามการดําเนินงานแก้ไขปัญหาสารเคมีตกค้างในสิ่งแวดล้อม (บุญทัน Model) ณ อาคารอเนกประสงค์ วัดคลองเจริญธรรมวาส บ้านคลองเจริญ ตําบลบุญทัน อําเภอสุวรรณคูหา
​​เวลา 11.00 น. ลงพื้นที่ตรวจเยี่ยม
​​​​- แปลงปลูกผักของนายกุมาร บานเย็น บ้านแสงอรุณ ตําบลบุญทัน (พืชทางเลือก)
​​​​- แปลงเกษตรผสมผสาน ของนายอ่อน อาสาธง ตําบลบุญทัน (แปลงสาธิต/ศูนย์เศรษฐกิจพอเพียง)
​​​​- ฝายน้ําล้น อ่างเก็บน้ําบ้านคลองเจริญ ตําบลบุญทัน
​​​​- ประปาหมู่บ้าน บ้านคลองเจริญ ตําบลบุญทัน
​​เวลา 13.50 น. ตรวจติดตามการดําเนินงานโครงการ “คืนคนดีสู่สังคม” ณ เรือนจําจังหวัดหนองบัวลําภู
​​เวลา 15.20 น. ตรวจติดตามการดําเนินงานของศูนย์ยุติธรรมชุมชนตําบลโนนทัน องค์การบริหารส่วนตําบลโนนทัน อําเภอเมืองหนองบัวลําภู
​​โดยในการเดินทางลงพื้นที่ดังกล่าวจะมีผู้แทนจากส่วนราชการต่าง ๆ ที่เกี่ยวข้อง อาทิ กระทรวงเกษตรและสหกรณ์ กระทรวงสาธารณสุข กระทรวงยุติธรรม สํานักงานคณะกรรมการวิจัยแห่งชาติ มหาวิทยาลัยนเรศวร ร่วมคณะเพื่อไปติดตามและรับฟังปัญหาเพื่อนํามาหาทางพิจารณาแก้ไขต่อไป
..........................................................
กลุ่มประชาสัมพันธ์และเผยแพร่ สํานักโฆษก
ข้อมูลโดย พลอากาศเอก มณฑล สัชฌุกร
โฆษกประจํารองนายกรัฐมนตรี (พลอากาศเอก ประจิน จั่นตอง)
รัฐบาลไทย-ข่าวทำเนียบรัฐบาล-เก็บตัวอยู่บ้านกับการบินไทย และรับไมล์สะสมรอยัล ออร์คิด พลัส 1 ไมล์ ทุก 4 ชั่วโมง ผ่านแอปพลิเคชัน
วันอาทิตย์ที่ 26 เมษายน 2563
เก็บตัวอยู่บ้านกับการบินไทย และรับไมล์สะสมรอยัล ออร์คิด พลัส 1 ไมล์ ทุก 4 ชั่วโมง ผ่านแอปพลิเคชัน
เก็บตัวอยู่บ้านกับการบินไทย และรับไมล์สะสมรอยัล ออร์คิด พลัส 1 ไมล์ ทุก 4 ชั่วโมง ผ่านแอปพลิเคชัน "THAI Stay Home Miles Exchange"
เก็บตัวอยู่บ้านกับการบินไทย และรับไมล์สะสมรอยัล ออร์คิด พลัส1ไมล์ ทุก4ชั่วโมง ผ่านแอปพลิเคชัน "THAI Stay Home Miles Exchange"เพื่อไว้ใช้เดินทางท่องเที่ยวอีกครั้งหลังจากสถานการณ์โรคระบาดคลี่คลาย หรือเก็บไว้แลกโรงแรมที่พักหรือของรางวัลอื่นๆ ตามเงื่อนไข ทําได้ง่ายๆ ใน3ขั้นตอน ดังนี้
1.ดาวน์โหลดแอปพลิเคชันTHAI Stay Home Miles Exchange
•ระบบAndroid:ดาวน์โหลดที่bit.ly/ROP-THAISHMEและร่วมแคมเปญได้ตั้งแต่วันที่24เมษายน2563 – 23พฤษภาคม2563
•ระบบIOS:ดาวน์โหลดที่App Storeและร่วมแคมเปญได้ตั้งแต่วันที่26เมษายน2563 – 26พฤษภาคม2563
2.ค้นหาตําแหน่งบ้านหรือที่พักอาศัย (หากระบุตําแหน่งแล้วจะไม่สามารถเปลี่ยนแปลงได้) จากนั้นแอปพลิเคชันจะเริ่มเก็บข้อมูล หากผู้ใช้อยู่ในสถานที่ดังกล่าว หรือเคลื่อนที่ในรัศมีไม่เกิน100เมตร ระบบจะสะสมไมล์อย่างต่อเนื่อง แต่หากออกจากตําแหน่งดังกล่าว ระบบจะแจ้งเตือนและหยุดสะสมไมล์
3.หลังสิ้นสุดแคมเปญ (หรือเมื่อจํานวนไมล์สะสมในแคมเปญ รวม500,000ไมล์สําหรับแต่ละระบบปฏิบัติการ หมดลง) ระบบจะโอนไมล์สะสมรอยัล ออร์คิด พลัส เข้าบัญชีสมาชิกภายในวันที่10กรกฎาคม2563 (หากท่านยังไม่มีบัญชีสมาชิกรอยัล ออร์คิด พลัส
รายละเอียดเพิ่มเติม:bit.ly/ROP-THAISHME
สงวนสิทธิ์การเข้าร่วมแคมเปญเฉพาะสมาชิกรอยัล ออร์คิด พลัส ที่พํานักอยู่ในประเทศไทยเท่านั้น
สมัครสมาชิก:bit.ly/ROP-Enroll
เพราะโลกใบนี้ เต็มไปด้วยสิ่งสวยงามให้คุณเดินทางออกไปค้นหา
เราจะร่วมผ่านทุกอย่างไปด้วยกัน
การบินไทย รักคุณเท่าฟ้า
#ThaiAirways #TGBecauseWeCare #THAIStayHomeMilesExchange #StayHomeEarnMiles #SocialDistancing #อยู่บ้านทําไมล์
รัฐบาลไทย-ข่าวทำเนียบรัฐบาล-ครม.เห็นชอบการจัดตั้งศูนย์ระดับภูมิภาคว่าด้วยสะเต็มศึกษาของซีมีโอ
วันพุธที่ 5 กรกฎาคม 2560
ครม.เห็นชอบการจัดตั้งศูนย์ระดับภูมิภาคว่าด้วยสะเต็มศึกษาของซีมีโอ
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เปิดเผยผลการประชุมคณะรัฐมนตรี เมื่อวันอังคารที่ 4 กรกฎาคม 2560 ในส่วนที่เกี่ยวข้องกับกระทรวงศึกษาธิการ คือ เห็นชอบการจัดตั้งศูนย์ระดับภูมิภาคว่าด้วยสะเต็มศึกษาของซีมีโอ
ข่าวสํานักงานรัฐมนตรี 344/2560
ครม.เห็นชอบการจัดตั้งศูนย์ระดับภูมิภาคว่าด้วยสะเต็มศึกษาของซีมีโอ (SEAMEO Regional Centre for STEM Education : SEAMEO STEM-ED) ในประเทศไทย
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เปิดเผยผลการประชุมคณะรัฐมนตรี เมื่อวันอังคารที่ 4 กรกฎาคม 2560 ในส่วนที่เกี่ยวข้องกับกระทรวงศึกษาธิการ คือ เห็นชอบการจัดตั้งศูนย์ระดับภูมิภาคว่าด้วยสะเต็มศึกษาของซีมีโอ (SEAMEO Regional Centre for STEM Education : SEAMEO STEM-ED) ในประเทศไทย
นพ.ธีระเกียรติ เจริญเศรษฐศิลป์ กล่าวว่า คณะรัฐมนตรีมีมติเห็นชอบในหลักการการจัดตั้งศูนย์ระดับภูมิภาคว่าด้วยสะเต็มศึกษา ขององค์การรัฐมนตรีศึกษาแห่งเอเชียตะวันออกเฉียงใต้ในประเทศไทย ตามที่กระทรวงศึกษาธิการ (ศธ.) เสนอ และให้กระทรวงศึกษาธิการเน้นการดําเนินการในฐานะเป็นศูนย์รวบรวมข้อมูลองค์ความรู้และบูรณาการการดําเนินงานร่วมกับหน่วยงานเจ้าภาพหรือหน่วยงานอื่นที่เกี่ยวข้องที่มีอยู่ในปัจจุบัน รวมทั้งมีการติดตามและประเมินผลประโยชน์ที่ประเทศไทยจะได้รับจากการจัดตั้งศูนย์ระดับภูมิภาคว่าด้วยสะเต็มศึกษาเป็นระยะ ๆ ด้วย
สาระสําคัญของเรื่อง
การจัดตั้งศูนย์ระดับภูมิภาคว่าด้วยสะเต็มศึกษาของซีมีโอ มีวัตถุประสงค์ ดังนี้
1) เพื่อเป็นศูนย์ที่เป็นเลิศด้านสะเต็มศึกษาของภูมิภาคเอเชียตะวันออกเฉียงใต้
2) เพื่อริเริ่ม วิจัย และพัฒนานวัตกรรมด้านสะเต็มศึกษา
3) เพื่อเป็นศูนย์กลางในการแสวงหาความร่วมมือด้านสะเต็มศึกษากับหน่วยงานและองค์การระหว่างประเทศ อื่น ๆ ทั้งในและนอกภูมิภาคเอเชียตะวันออกเฉียงใต้
4) เพื่อเป็นศูนย์กลางในการให้คําปรึกษาด้านสะเต็มศึกษา สําหรับประเทศในภูมิภาคเอเชียตะวันออกเฉียงใต้
บทบาทหน้าที่
1) พัฒนาบุคลากรของภูมิภาคด้านสะเต็มศึกษา
2) ส่งเสริมให้มีการพัฒนาด้านสะเต็มศึกษาและความรู้ความสามารถที่จะนําไปใช้ประโยชน์ในการพัฒนาประเทศสมาชิก
3) ขับเคลื่อนนโยบายความร่วมมือด้านสะเต็มศึกษาในแต่ละด้านของภูมิภาคให้เป็นรูปธรรมยิ่งขึ้น
4) เสริมสร้างเครือข่ายความร่วมมือที่แน่นแฟ้นด้านสะเต็มศึกษา ทั้งในและนอกภูมิภาคเอเชียตะวันออกเฉียงใต้
บัลลังก์ โรหิตเสถียร
สรุป/รายงาน